[{"text_idx": "#000000", "text": "Grw\u0302p a gaiff ei arwain gan artistiaid yw Aurora Trinity Collective, ac mae wedi ymrwymo i greu diwylliant yn llawn cynwysoldeb a chreadigrwydd, lle rhoddir gwerth ar bwysigrwydd caredigrwydd a gofal."}, {"text_idx": "#000001", "text": "Mae\u2019r grw\u0302p yn gweithio gyda\u2019i gilydd i rannu sgiliau ac arferion yn seiliedig ar decstilau a chelf mewn lle diogel a chadarnhaol. Mae\u2019r grw\u0302p yn cynnwys criw o fenywod, sy\u2019n newid ac yn esblygu\u2019n barhaus \u2013 criw sy\u2019n rhannu eu diwylliannau, eu syniadau a\u2019u straeon gyda\u2019i gilydd. Fe wnaethant ddechrau ar eu gwaith yng Nghanolfan y Drindod yng Nghaerdydd ac maent yn dal i fod yn rhan bwysig o\u2019r lle."}, {"text_idx": "#000003", "text": "Yng ngwanwyn 2020, fe wnaeth y gwaith creadigol rhwng Aelodau Aurora Trinity Collective ac Artes Mundi ddechrau esblygu, gan fynd ati i archwilio ffyrdd o ymwreiddio gofal a rhannu penderfyniadau yn eu perthynas. Buont yn cyfarfod ar-lein yn rheolaidd i gynnal sesiynau a thrafodaethau. Drwy gydol y flwyddyn dechreuodd eu sgyrsiau ystyried ffyrdd y gallai Artes Mundi gynnig cymorth ymarferol a chreadigol i\u2019r grw\u0302p yn ei gyfanrwydd ac i\u2019r aelodau unigol."}, {"text_idx": "#000004", "text": "Aelodau\u2019r grw\u0302p sy\u2019n penderfynu ar y sgiliau y byddant yn eu rhannu gyda\u2019i gilydd, felly mae hynny\u2019n golygu nad oes yr un diwrnod byth yr un fath. Mae eu gwaith bob amser yn angenrheidiol ac yn gysylltiedig a\u0302\u2019u profiadau eu hunain. Un wythnos, byddant yn gwneud masgiau wyneb amddiffynnol ar eu cyfer nhw eu hunain a\u2019u teuluoedd; a\u2019r wythnos wedyn, byddant yn rhannu ryseitiau maen nhw\u2019n eu hoffi, ac yn eu coginio gyda\u2019i gilydd. O dro i dro, byddant yn dysgu sut i wni\u0308o, crosio neu wau, ac weithiau byddant yn dysgu sut i dylino\u2019r wyneb fel ffordd o roi hunanofal."}, {"text_idx": "#000007", "text": "Gweithio gyda 181 o unigolion. Roedd 98 o bobl 18-64 oed ac 83 o bobl 0-17 oed"}, {"text_idx": "#000010", "text": "Fe wnaeth pum aelod o\u2019r ATC gwblhau Hyfforddiant Ymwybyddiaeth o Drawma ac mae un aelod wedi cael ei fentora gan yr artist Muneera Pilgrim"}, {"text_idx": "#000013", "text": "\u201cDiolch i Aurora, diolch i bawb. Rwy\u2019n hoff iawn o hyn, ac mae fy mhlentyn yn llawn cyffro. Fe gofiaf am hyn am byth. Diolch i bawb yn Aurora\u201d Aelod o\u2019r ATC yn trafod yr Encil Creadigol ym Maenorby\u0302r ym mis Chwefror 2022."}, {"text_idx": "#000014", "text": "\u201cRoeddwn i\u2019n hoff fod pawb yn gweithio gyda\u2019i gilydd, a sut roedd pobl yn gweithio gyda\u2019i gilydd. Roedd pawb yn gweithio\u2019n dda iawn.\u201d Aelod o\u2019r ATC yn trafod y gyfres o weithdai yn haf 2022."}, {"text_idx": "#000015", "text": "\u201cFy hoff foment gydag Aurora oedd y digwyddiad yn haf 2022, gan ddechrau gyda lliwio ffabrig, printio bloc, argraffu sgrin a gweld pob plentyn wrthi\u2019n gwneud eu prosiect. Mae gweld canlyniadau prosiectau\u2019r haf yn fy ngwneud i\u2019n gyffrous iawn.\u201d Aelod o\u2019r ATC"}, {"text_idx": "#000016", "text": "Please click images to enlarge"}, {"text_idx": "#000018", "text": "Gyda\u2019n gilydd fe wnaethom greu ffilm fer newydd gyda\u2019r artistiaid ifanc a dreuliodd eu haf gyda ni i gyd."}, {"text_idx": "#000019", "text": "Roedd gwneud y ffilm hon yn ymwneud ag arbrofi, dysgu, rhannu syniadau a llawenydd."}, {"text_idx": "#000021", "text": "Mae\u2019r ffilm hon, \u2018Y Glanhawr Pibell Hiraf: 29 metr a 7 centimetr\u2019 a wnaed gan Abdurrahman, Kazim, Mohammad, Saeed Wedaal a Salahuddeen yn ystod gweithdy. Daeth yr artistiaid at ei gilydd i wneud hyn yn ystod gweithdy Collage a arweiniwyd gan Nasima Begum."}, {"text_idx": "#000022", "text": "Digwyddodd y weithred ddigymell hon o greu celf gydweithredol fel rhan o brosiect Ffenomen Aurora."}, {"text_idx": "#000023", "text": "Cymerwch ran yn ein harolwg a rhowch wybod i ni beth yw eich barn?"}]